**Kye Francis Rowles** (24-iyun 1998-yilda tugʻilgan) - Avstraliyalik professional futbolchi, hozirda "Heart of Midlothian" jamoasining markaziy himoyachisi hisoblanadi. Rowles professional faoliyatini 2016-yilda Brisben Roarda boshlagan, 2017-yilda Central Coast Marinersga oʻtgan. U Avstraliyani 17 yoshgacha boʻlgan yoshlar jamoasida, jumladan 2015-yilgi FIFA U-17 Jahon chempionatida, U-23 Tokio Olimpiadasida va 2022-yilgi FIFA Jahon chempionatida ham oʻynagan boʻlib, oʻz jamoasi sharafini yuqori darajada himoya qilgan.

Klubdagi karyerasi
------------------

### Brisben Roar klubi

2016-yilning may oyida Rowles Brisben Roar klubi bilan oʻzining ilk professional shartnomasini 2 yillik muddat bilan imzoladi. Rowles 2017-yilning 28-fevralida OChLda "Ulsan Hyundai"ga mag‘lub bo‘lgan holda "Brisben Roar"dagi ilk raqobatbardosh faoliyatini boshladi. 

### Central Coast Mariners

Rowles 2017-yil iyun oyida bir yillik shartnoma asosida Central Coast Marinersga o‘tdi. U 2017-yilning 18-noyabrida Adelaida Yunaytedga mag‘lub bo‘lgan oʻyinda jamoadoshi Josh Rose jarohatidan so‘ng, uning oʻrniga maydonga tushdi va Mariners safidagi ilk debyut oʻyinini o‘tkazdi.

Rowles 2021-yilgi FFA kubogi finalida dengizchilar safida oʻynagan va ushbu bahsda dengizchilar 2:1 hisobida magʻlub boʻlgan. Rowles Jeyk Brimmer bilan birgalikda Mark Viduka medali bilan taqdirlandi va magʻlubiyatga uchragan jamoada oʻynab medalni qoʻlga kirita olgan birinchi futbolchi boʻldi. Shu bilan bir qatorda, u Mariners medalini ketma-ket 2 marta qoʻlga kiritgan yagona shaxsdir.

### Heart of Midlothian klubi

2022-yil 9-iyun kuni Rowles noma'lum miqdordagi to‘lov evaziga Shotlandiya Premer-ligasining "Heart of Midlothian" klubiga kelib qo‘shildi va uch yillik shartnomaga qoʻl qoʻydi.

Xalqaro karyerasi
-----------------

Rowles 2015-yilgi FIFA U-17 Jahon chempionati uchun Avstraliyaning 17 yoshgacha boʻlganlar terma jamoasiga tanlangan istedodli yoshlardan biri edi.

2020-yilning noyabr oyida Rowles Avstraliyaning 23 yoshgacha boʻlgan yoshlar terma jamoasiga A-liga jamoalariga qarshi oʻrtoqlik oʻyinlariga chaqirildi. 2021-yil iyun oyida Rowles Tokio 2020 Olimpiadasi uchun yana terma jamoaga chaqirildi. U Avstraliya oʻsha davrda Olimpiya jamoasining bir qismiga aylanib ulgurgan edi. Jamoa guruhdagi birinchi oʻyinda Argentinani magʻlub etdi, ammo boshqa oʻyinda gʻalaba qozona olmadi. Shuning uchun ular medallar uchun bahsda ishtirok eta olmadilar.

Rowles 2022-yil 1-iyun kuni Iordaniyaga qarshi o‘rtoqlik o‘yinida kattalar terma jamoasida debyut qilgan va 2:1 hisobida g‘alaba qozongan.

Rowles 2022-yilda Qatarda bo‘lib o‘tadigan Jahon chempionatiga chaqirildi.

| Avstraliya |
| --- |
| Yil | Oʻyinlar | Gollar |
| 2022-yil | 5 | 0 |
| Jami | 5 | 0 |

Yutuqlar
--------

Avstraliya U20
* AFF U-19 yoshlar chempionati: 2016-yil

Individual
* Dengizchilar medali: 2020–2021, 2021-2022
* Mark Viduka medali: 2021-yil
* A-League All Star: 2022-yil

Manbalar
--------

1. ↑  „Squad list - Men's Olympic Football Tournament Tokyo 2020". *FIFA*. Qaraldi: 8-iyul 2021-yil.
2. ↑  *Monteverde, Marco*. „Brisbane Roar sign teenage defenders at the expense of Steve Lustica and Javier Hervas". *The Courier-Mail* (3-may 2016-yil). Qaraldi: 1-iyun 2017-yil.
3. ↑  *Taylor, Ellie*. „Depleted Mariners fall to Adelaide United". Central Coast Mariners FC (17-noyabr 2017-yil). Qaraldi: 18-noyabr 2017-yil.
4. ↑  „Gorgie Rowles | Heart Of Midlothian Football Club". *www.heartsfc.co.uk*. Qaraldi: 10-iyun 2022-yil.
5. ↑  „Joeys name squad for the FIFA U-17 World Cup". The World Game (2-oktabr 2015-yil). Qaraldi: 26-iyun 2017-yil.
6. ↑  „Three Mariners head off to Olyroos camp in Sydney" (en). *Central Coast Mariners* (9-noyabr 2020-yil). Qaraldi: 11-noyabr 2020-yil.
7. ↑  „8 out of 12 ain't bad: which A-League clubs featured Olympic-bound talent in 2020/21" (en). *A-League* (29-iyun 2021-yil). Qaraldi: 30-iyun 2021-yil.
8. ↑  „Australian Olympic Team for Tokyo 2021" (en-US). *The Roar*. Qaraldi: 22-fevral 2022-yil.
9. ↑  „‘Couldn’t have had a better game to play’: Arnold praises Socceroos’ resilience after Jordan fightback" (en). *Socceroos* (3-iyun 2022-yil). Qaraldi: 4-iyun 2022-yil.
10. ↑  „Illawarra duo named in Socceroos World Cup squad" (en-AU). *Illawarra Mercury* (8-noyabr 2022-yil). Qaraldi: 28-noyabr 2022-yil.
11. ↑  „Roar quartet and Young Socceroos crowned Champions". *Brisbane Roar FC* (25-sentabr 2016-yil). Qaraldi: 25-avgust 2021-yil.
12. ↑  „News - Kye Rowles Big Winner At Mariners Medal Dinner". *Central Coast Mariners* (3-iyun 2022-yil). Qaraldi: 4-iyun 2022-yil.
13. ↑  *Harrington, Anna*. „ALM young guns get shot against Barcelona". *The Canberra Times* (20-may 2022-yil). Qaraldi: 20-may 2022-yil.